  Туспуктэм: Руслан Нуриахметов Наталия Сильвестрова Ленинградэз мозмытонлы 80 ар тырмонэн валче Удмуртиысь Быдӟым Атыкай ожысь 28 ветеранъёс Россилэн азьмуртэзлэсь нимысьтыз ӟечкыланъёссэ басьтозы. «За оборону Ленинграда» медален яке «Жителю блокадного Ленинграда» пусэн данъям муртъёслы гожтэтъёсты почтальонъёс 22-27 толшоре вуттозы. Со сярысь Россиысь почталэн элькун ёзэтэзлэн пресс-службаез ивортӥз. Ветеранъёс ӟечкыланъёсты одно ик мед басьтозы шуыса, почтаын ужасьёс ветеранъёслэсь улон интызэс шонератозы но соосты кулэ адресъя ваёзы. Ветеран дораз ӧз луы ке, гожтэтэз толэзь ӵоже почта ёзэтын возёзы, нош почтальон со дыр ӵоже сое басьтӥсь доры вуттыны ялан тыршоз. Тодэ вайытом, Удмуртиысь 28 ветеран Ленинградэз мозмытонлы 80 ар тырмонлы тыронъёс басьтоз. ВАТСАН Ленинград фашистъёслэн котыртэмазы 872 нунал улӥз. Карез 1941-тӥ арын 8-тӥ куарусёнэ кульчое басьтӥзы, Горд армия сое быдэсак мозмытӥз 1944-тӥ арын 27-тӥ толшоре. Ож кутскытозь Ленинградын 3 миллионлэсь трос адями улӥз, котыртэмысь мозмытсконлы 557 сюрс 700 гинэ кылиз. Брело чотанъёсъя Ленинградын 1 миллион 500 сюрс пала адями быриз, тросэз сютэм улыса. Тегъёс: ветеранъёс БыдӟымАтыкайож Удмуртия Россилэназьмуртэз  